CELEX: 62008TN0474
Language: ro
Date: 2008-10-31 00:00:00
Title: Cauza T-474/08: Acțiune introdusă la 31 octombrie 2008 — Umbach/Comisia

7.2.2009   
            
            
               RO
            
            
               Jurnalul Oficial al Uniunii Europene
            
            
               C 32/37
            
         Acțiune introdusă la 31 octombrie 2008 — Umbach/Comisia
   (Cauza T-474/08)
   (2009/C 32/73)
   Limba de procedură: germana
   Părțile
   
      Reclamant: Dieter C. Umbach (reprezentant: M. Stephani, avocat)
   
      Pârâtă: Comisia Comunităților Europene
   Concluziile reclamantului
   
               —
            
            
               Anularea Deciziei SG. E.3/MV/psi D(2008) 6991 a pârâtei din 2.9.2008.
            
         Motivele și principalele argumente
   Reclamantul a formulat prezenta acțiune împotriva deciziei Comisiei prin care i-a fost refuzat accesul deplin și nelimitat la documentele referitoare la un program TACIS și la un contract TACIS la care reclamantul era parte. Acesta susține că accesul la documentele respective era decisiv în vederea apărării intereselor proprii, în contextul acțiunii introduse de Comisie împotriva sa pentru restituirea sumelor plătite în avans, ca urmare a rezilierii contractului TACIS.
   În susținerea acțiunii sale, reclamantul arată, în primul rând, că au fost încălcate o serie de principii generale ale dreptului comunitar, în special principiul bunei administrări și dreptul la un proces echitabil, deoarece, în calitate de parte interesată, ar fi trebuit să aibă posibilitatea de a obține acces deplin și neîngrădit la documentele necesare pentru formularea apărării și pentru protecția viitoare a drepturilor sale în raport cu Comisia.
   Reclamantul invocă în al doilea rând faptul că și din dispozițiile Regulamentului (CE) nr. 1049/2001 (1) se deduce un drept de acces deplin și neîngrădit la documente, deoarece Comisia a săvârșit o eroare de drept în special în exercitarea marjei de apreciere conferite de articolele 4 și 9 din regulament.
   
      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, p. 43, Ediție specială, 01/vol. 3, p. 76).